Hate Week: Nights by the lake (Single, Wiaiwya, 2016) « The JangleBox
25 junio, 2016 - Posted by	John Riley |
Hate Week	Aún no hay comentarios. Mogoeng sê nee dankie vir ‘skenking’ van R600 m. | Netwerk24
Deur Sarel van der Walt 07 Oktober 2019 12:26
Hoofregter Mogoeng Mogoeng sê hy glo hy het ’n poging om die regbank te kaap gefnuik nadat ’n Amerikaanse miljardêr hom R600 miljoen vir die modernisering van Suid-Afrika se howe aangebied het.
Mogoeng het hierdie aanbod van die hand gewys.
Hy het Maandagoggend in ’n onderhoud met Bongani Bingwa op die radiostasie 702 se ontbytprogram gesê hy is nie regstreeks gekontak nie.
Die aanbod het van ’n derde party gekom vir wie hy baie respek het en hy glo dat die persoon goeie bedoelings daarmee gehad het. Die derde party het gesê Mogoeng kon sê hoeveel geld hy nodig het en hy kon doen daarmee wat hy wou.
Mogoeng wou nie sê wie die derde party of die miljardêr is nie.
“Hoekom het hulle nie met hul aanbod na die tesourie toe gegaan nie? Hoekom is ek genader? En hoekom is dit in die geheim gedoen?”
Mogoeng het verlede week aan die SAUK gesê hy glo dit was ’n poging om die regbank te kaap en dat hy die “aanbod van die hand gewys het omdat dit is hoe staatskaping gebeur”.
“Jy wil nie op ’n onbehoorlike manier gefinansier word nie, al gee die mense voor dit is uit liefdadigheid.”
Hy sê die plan was om die howe doeltreffender te maak deur dit te digitaliseer.
Meer oor: Hoofregter Mogoeng Mogoeng | Regsbank | Amerikaanse Miljardêr | Skenking | Politiek